ຄວາມຜິດພາດ ຈາກການຂົນສົ່ງ ເຊື້ອ Anthrax ທີ່ຍັງມີຊີວິດ ແມ່ນຮ້າຍແຮງ ກວ່າທີ່ຄິດ ໃນເບື້ອງຕົ້ນ
ທຳນຽບຫ້າ​ແຈ​ກ່າວ​ວ່າ ​ອຸບັດ​ເຫດການ​ເຄື່ອນ​ຍ້າຍ​ເຊື້ອ anthrax ທີ່​ຍັງ​ມີ​ຊີວິດ​ ໄປ​ຍັງ​ຫ້ອງ​ວິ​ໄຈ​​ ໃນ​ສະຫະລັດ​ ​ແລະຕ່າງ​ປະ​ເທດ ​ແມ່ນ​ຮ້າຍ​ແຮງ​ ກວ່າ​ທີ່​ໄດ້​ລາຍ​ງານໄວ້ ​​ໃນຂັ້ນຕົ້ນ.
ທຳນຽບຫ້າແຈໄດ້ກ່າວວ່າ ກໍລະນີຂອງອຸບັດເຫດການເຄື່ອນຍ້າຍເຊື້ອ anthrax ທີ່ຍັງມີຊີວິດໄປຍັງຫ້ອງວິໄຈການຄ້າ ແລະ ທະຫານໃນສະຫະລັດ ແລະ ຕ່າງປະເທດ ແມ່ນຮ້າຍແຮງກວ່າທີ່ໄດ້ລາຍງານ ໄວ້ໃນຕອນທຳອິດ ການກວດສອບໃນເບື້ອງຕົ້ນໄດ້ກ່າວວ່າ ຫ້ອງທົດລອງ 51 ແຫ່ງໃນ 17 ລັດ ແລະທີ່ນະຄອນຫຼວງ Washington ແລະ ອີກສາມປະເທດ ໄດ້ແກ່ Australia, Canada ແລະ ເກົາຫຼີໃຕ້, ອາດຈະໄດ້ຮັບເຊື້ອ ແບກທີເຣຍທີ່ເປັນອັນຕະລາຍ ຈາກການຂົນສົ່ງດັ່ງກ່າວກໍໄດ້ ຮອງລັດຖະມົນຕີປ້ອງກັນປະເທດ ທ່ານ Robert Work ໄດ້ກ່າວໃນວັນພຸດວານນີ້ວ່າ ຕົວເລກດັ່ງກ່າວອາດຈະເພີ່ມຂຶ້ນຕື່ມໃນຂະນະທີ່ການ ສືບສວນສອບສວນດຳເນີນຕໍ່ໄປ ແຕ່ທ່ານ Work ໄດ້ເນັ້ນຢ້ຳວ່າ ມັນ ບໍ່ເປັນອັນຕະລາຍຕໍ່ສັງຄົມທົ່ວໄປ ແລະມີຄວາມສ່ຽງແຕ່ພຽງໜ້ອຍດຽວ ສຳລັບພະນັກງານຫ້ອງທົດລອງ ທ່ານເວົ້າວ່າ “ຍັງບໍ່ມີການສົງໄສ ແລະ ຢືນຢັນໃນກໍລະນີການຕິດເຊື້ອຂອງພະນັກງານໃດໆ ໃນແຕ່ລະຫ້ອງທົດລອງເທື່ອ ເຊິ່ງໄດ້ຮັບຕົວຢ່າງ ເຊື້ອດັ່ງກ່າວດົນກວ່າ 10 ປີທີ່ຜ່ານມາ ” ທ່ານຍັງໄດ້ກ່າວວ່າ ຄວາມເຂັ້ມຂຸ້ນຂອງຕົວຢ່າງເຊື້ອແມ່ນຍັງອ່ອນຫຼາຍທີ່ຈະເຮັດໃຫ້ຄົນທີ່ມີ ສຸຂະພາບແຂງແຮງຕິດເຊື້ອນີ້ໄດ້ ສູນກາງເພື່ອການຄວບຄຸມພະຍາດ ສະຫະລັດ ແມ່ນເປັນຜູ້ນຳພາ ການສືບສວນສອບສວນ ຕົວຢ່າງຂອງເຊື້ອ anthrax ແມ່ນໄດ້ຖືກສົ່ງອອກຈາກຫ້ອງທົດລອງ ຂອງທະຫານ ສະຫະລັດ ທີ່ລັດ Utah ທາງພາກຕາເວັນຕົກຂອງປະ ເທດ ທ່ານ Work ໄດ້ກ່າວວ່າການສືບສວນຈະ ແນເປົ້າໃສ່ວ່າ ເປັນ ຫຍັງ ລັງສີຈິ່ງບໍ່ສາມາດຂ້າເຊື້ອໂຣກ ແລະ ເປັນຫຍັງການກວດສອບ ຈິ່ງຈຶ່ງບໍ່ສາມາດທີ່ຈະເປີດເຜີຍວ່າເຊື້ອໂຣກນີ້ບໍ່ໄດ້ຕາຍ ເຊື້ອ anthrax ແມ່ນໄດ້ຖືກໃຊ້ເພື່ອພັດທະນາການທົດສອບ ທີ່ຈະລະບຸໄພຂົ່ມຂູ່ທາງດ້ານ ຊີວະວິທະຍາຢູ່ໃນສະໜາມ ການສຳພັດກັບເຊື້ອ anthrax ທີ່ຍັງມີຊີວິດ ສາມາດພາໃຫ້ເປັນໄຂ້ ຫວັດໃຫຍ່ຮ້າຍແຮງ ທີ່ສາມາດເຮັດໃຫ້ເຖິງຕາຍໄດ້ ຖ້າຫາກວ່າບໍ່ໄດ້ ຮັບການປິ່ນປົວໂດຍໄວ